那一年，我17

《那一年，我17》，係澳門2017年發行嘅一套電影，用澳門主權移交做故事背景。由陳雅莉導演，主要創作同演出團隊都係以澳門人為主，用咗一班來自香港同澳門嘅新演員演出。

主要演員有 彭永琛、袁澧林、吳崇銘、李任燊、馬曼莉同梁建婷。

電影喺2017年6月22號，喺香港同澳門同步上映。

劇情 
34歲嗰年住喺北京嘅陳俊傑因為工作關係返返去澳門，期間撞返讀書嗰陣嘅死黨楊偉，佢哋諗返起17歲嗰年同幾個同學組樂隊參加歌唱比賽嘅事。 

當年陳俊傑係轉校生，返學第一日已經俾張鎧妮欺壓，但係之後張鎧妮對於陳俊傑嘅音樂才華非常之傾慕，因為鎧妮好鍾意搖滾樂，所以想組織一對屬於自己嘅樂隊參加校際歌唱比賽，可惜一直搵唔到啱嘅拍擋，所以佢對陳俊傑態度嘅態度作出180度嘅轉變，希望佢會肯加入一齊參加比賽。於是兩個人化敵為友，仲同其他樂隊成員一齊為校際音樂比賽努力。

比賽前夕，撞啱澳門主權移交，鎧妮嘅爸爸係葡萄牙官員，佢爸爸決定喺澳門主權移交之前帶埋一家大細返葡萄牙生活，搞到鎧妮要同俊傑分開。就係因為咁鎧妮參加唔到比賽，而且佢哋隊樂隊RockKid參賽資格突然俾人取消咗，但 RockKid 仍然帶齊嗮樂器去到比賽場地，企係操場中間開始唱歌，期間鎧妮喺機場跑返去比賽場地位同隊友打氣，佢哋唔理俾保安警察趕走同埋打傷，堅持唱完成首歌。

而鎧妮家姐月盈就係因為老崔喺佢哋上機之前，及時趕到去機場仲突然間錫咗佢個咀一啖，再即時向月盈表白同親口話想佢留低同佢一齊生活，所以最後月盈冇跟屋企人走，決定留喺澳門同愛人一齊。而陳俊傑最後只係可以送鎧妮上機，喺上機前鎧妮錫咗陳俊傑塊面一啖，之後仲話佢爭自己一份禮物之後就同屋企人搭飛機返葡萄牙。

17年後，當34歲嘅陳俊傑重遇當年好友楊偉後，兩個人決定搵返當年一齊組織樂隊嘅其他成員聚舊，點知其他成員長大後性格同生活已經全部唔同嗮。

演員

高二前進班學生

RockKid成員

培育中學教職員

張家

其他角色

2017年電影
澳門電影